CELEX: 62010TN0422
Language: mt
Date: 2010-09-15 00:00:00
Title: Kawża T-422/10: Rikors ippreżentat fil- 15 ta’ Settembru 2010 — Emme vs Il-Kummissjoni

20.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 317/35
            
         Rikors ippreżentat fil-15 ta’ Settembru 2010 — Emme vs Il-Kummissjoni
   (Kawża T-422/10)
   ()
   2010/C 317/64
   Lingwa tal-kawża: it-Taljan
   
      Partijiet
   
   
      Rikorrenti: Emme Holding SpA (Pescara, l-Italja) (rappreżentanti: G. Visconti, E. Vassallo di Castiglione, M. Siragusa, M. Beretta, P. Ferrari, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla jew tnaqqas il-multa imposta mill-Kummissjoni fuq Emme Holding permezz tad-deċiżjoni tat-30 ta’ Ġunju 2010 (Każ COMP/38344) — Azzar użat għall-prestressing;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Id-deċiżjoni kkontestata f’din il-kawża hija l-istess waħda inkwistjoni fil-Kawża T-385/10, Arcelormittal Wire France et vs Il-Kummissjoni.
   B’mod partikolari r-rikorrenti ssostni:
   
               —
            
            
               li ma huwiex ġustifikat li hija tiġi attribwita r-responsabbiltà għal ksur uniku u kontinwat ikkostitwit mill-kollettività tal-akkordji Ewropej (il-club Europa) u nazzjonali/reġjonali (il-club Italia, il-club España u l-Ftehim tan-Nofsinhar). Fil-fatt, hija qatt ma pparteċipat (b’mod attiv jew passiv) fuq il-livell Ewropew tal-ksur allegat. Bl-istess mod, Trame ma kinitx taf bl-eżistenza eventwali ta’ akkordji reġjonali jew nazzjonali f’pajjiżi oħra minbarra l-Italja.
            
         
               —
            
            
               li d-deċiżjoni tieħu inkunsiderazzjoni kemm il-kejbils b’7 wajers kif ukoll il-kejbils bi 2 jew 3 wajers. Ir-rikorrenti min-naħa l-oħra tenfasizza li l-kejbils bi 3 wajers qatt ma kienu s-suġġett ta’ akkordju fl-ambitu tal-club Italia. Id-dħul mill-bejgħ iġġenerat minn dan il-prodott ma għandux għalhekk jittieħed inkunsiderazzjoni fil-kalkolu tal-multa.
            
         Ir-rikorrenti titlob ukoll tnaqqis tal-multa abbażi tal-parteċipazzjoni marġinali tagħha fil-ksur allegat kif ukoll abbażi tan-nuqqas ta’ kapaċità kontributtiva tagħha.